**Vară Indiană**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe misticele coline arămii

Focuri aprinse la poalele

Pădurii roşii de arțari

Mistuie hăţișurile.

Și floarea melancoliei

Din tufișuri și ruguri

Sălbatice și prăfuite

De polenul auriu al amiezii

Ca o pojghiță de polei

Se alipește luminos

Pe cocoaşa colinelor.

In arțari seve edulcorante

Se decantează din lumina

Fluidă a verii indiene.

Sub ruguri uscate de mure

Viperele se împletesc

Ca un șomoiog de fermoare.

Păsările picotesc a somn

Pe crengile noduroase

Și razele soarelui de amiază

Cu degetele subțiri

Desenează fantome galbene

Pe coroanele arborilor.

Din adâncurile fiinţei

Vin deasupra anguasele

Ca niște rafale de vânt.

Și din neliniștea văzduhului

Totemurile triburilor ancestrale

Presimt că în savane toamna

Se apropie de echinocțiu.